CELEX: 32010R0383
Language: mt
Date: 2010-05-05 00:00:00
Title: Regolament tal-Kummissjoni (UE) Nru 383/2010 tal- 5 ta’ Mejju 2010 li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel għajr dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (Test b’relevanza għaż-ŻEE)

6.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 113/4
            
         REGOLAMENT TAL-KUMMISSJONI (UE) Nru 383/2010
   tal-5 ta’ Mejju 2010
   li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel għajr dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1924/2006 tal-Parlament Ewropew u tal-Kunsill tal-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (1), u partikolarment l-Artikolu 18(5) tiegħu,
   Billi:
   
               (1)
            
            
               Skont ir-Regolament (KE) Nru 1924/2006 l-istqarrijiet dwar is-saħħa li jsiru fuq l-ikel huma projbiti sakemm dawn ma jkunux awtorizzati mill-Kummissjoni b’konformità ma’ dan ir-Regolament u ma jkunux inklużi f’lista ta’ stqarrijiet permessi.
            
         
               (2)
            
            
               Ir-Regolament (KE) Nru 1924/2006 jistipula wkoll li l-applikazzjonijiet għall-awtorizzazzjonijiet ta’ stqarrijiet dwar is-saħħa jistgħu jitressqu mill-operaturi tan-negozji tal-ikel quddiem l-awtorità kompetenti nazzjonali ta’ Stat Membru. L-awtorità kompetenti nazzjonali għandha tressaq l-applikazzjonijiet validi lill-Awtorità Ewropea dwar is-Sigurtà tal-Ikel (EFSA), minn hawn ‘il quddiem imsejħa l-Awtorità.
            
         
               (3)
            
            
               Wara li tirċievi applikazzjoni l-Awtorità għandha tgħarraf bla dewmien lill-Istati Membri l-oħra u lill-Kummissjoni u tipprovdi opinjoni dwar l-istqarrija kkonċernata li tirrigwarda s-saħħa.
            
         
               (4)
            
            
               Il-Kummissjoni għandha tiddeċiedi dwar l-awtorizzazzjoni ta’ indikazzjonijiet dwar is-saħħa filwaqt li tqis l-opinjoni mogħtija mill-Awtorità.
            
         
               (5)
            
            
               Wara applikazzjoni minn ELVIR S.A.S., imressqa fil-5 ta’ Ġunju 2008 skont l-Artikolu 13(5) tar-Regolament (KE) Nru 1924/2006, l-Awtorità ntalbet tagħti opinjoni dwar stqarrija li tirrigwarda s-saħħa marbuta mal-effetti ta’ prodott tal-ħalib, li fih ħafna fibra u proteina, dwar it-tnaqqis tas-sens ta’ ġuħ (Mistoqsija Nru EFSA-Q-2008-396) (2). L-istqarrija proposta mill-applikant kien fiha dan il-kliem li ġej: “Dan il-prodott inaqqas is-sensazzjoni ta’ ġuħ”.
            
         
               (6)
            
            
               Fid-19 ta’ Diċembru 2008, il-Kummissjoni u l-Istati Membri rċevew l-opinjoni xjentifika mingħand l-Awtorità. Mill-opinjoni u l-kjarifikazzjoni sussegwenti mill-Awtorità jsegwi li abbażi tad-dejta li tressqet, ma ġietx stabbilita relazzjoni ta’ kawża u effett bejn il-konsum tal-prodott mill-ħalib, li fih ħafna fibra u proteini, u t-tnaqqis fis-sensazzjoni ta’ ġuħ li hija f’sens nutrittiv jew fiżjoloġiku benefiċjali fl-effett fuq il-konsum tal-enerġija mill-ikel. Meta qies dan, il-Kumitat Permanenti dwar il-Katina Alimentari u s-Saħħa tal-Annimali, fil-laqgħa tiegħu tas-27 ta’ April 2009 kkonkluda li d-dikjarazzjoni dwar is-saħħa għandha tkun suġġetta għal aktar kunsiderazzjoni u l-Kummissjoni, fl-24 ta’ Ġunju 2009 ressqet talba quddiem l-Awtorità għal aktar pariri dwar għadd ta’ elementi marbuta mal-applikazzjoni mressqa.
            
         
               (7)
            
            
               Fit-22 ta’ Lulju 2009, il-Kummissjoni u l-Istati Membri rċevew ir-risposta mill-Awtorità li fiha ċċarat li l-effett osservat ma jistax jiġi attribwit biss għall-ikel ittestjat minħabba in-nuqqas ta’ informazzjoni dwar il-kundizzjonijiet djetarji tal-istudji. Għaldaqstant, dik l-indikazzjoni dwar is-saħħa ma tistax titqies li tikkonforma mar-rekwiżiti tar-Regolament (KE) Nru 1924/2006, u ma għandhiex tiġi awtorizzata.
            
         
               (8)
            
            
               Il-kummenti mill-applikanti u l-membri tal-pubbliku li rċeviet il-Kummissjoni, skont l-Artikolu 16(6) tar-Regolament (KE) Nru 1924/2006, ġew ikkunsidrati fit-tfassil tal-miżuri stipulati f’dan ir-Regolament.
            
         
               (9)
            
            
               Id-dikjarazzjonijiet dwar is-saħħa msemmija fl-Artikolu 13(1)(c) tar-Regolament (KE) Nru 1924/2006 huma suġġetti għall-miżuri tranżitorji stabbiliti fl-Artikolu 28(6) ta’ dak ir-Regolament jekk biss dawn ikunu konformi mal-kundizzjonijiet imsemmija fih, fosthom li l-applikazzjonijiet għal dikjarazzjonijiet dwar is-saħħa li ma jkunux suġġetti għal evalwazzjoni u awtorizzazzjoni f’xi Stat Membru jridu jkunu saru qabel id-19 ta’ Jannar 2008. Peress li l-applikazzjoni għal dikjarazzjoni dwar is-saħħa suġġetta għar-Regolament preżenti ma saritx qabel dik id-data din ma tistax tibbenefika mill-perjodu tranżitorju previst mill-Artikolu 28(6) ta’ dak ir-Regolament.
            
         
               (10)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
            
         ADOTTAT DAN IR-REGOLAMENT:
   Artikolu 1
   L-istqarrija dwar is-saħħa stabbilita fl-Anness ta’ dan ir-Regolament m’għandhiex tiġi inkluża fil-lista Komunitarja ta’ stqarrijiet permessi stipulati fl-Artikolu 13(3) tar-Regolament (KE) Nru 1924/2006.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il- Ġurnal Uffiċjali tal-Komunità Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta’ Mejju 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 404, 30.12.2006, p. 9.
   
      (2)  Il-Ġurnal tal-EFSA (2008) 894, 1-9.
   
      ANNESS
      
         Dikjarazzjoni dwar is-saħħa miċħuda
      
      
                  Applikazzjoni – Dispożizzjonijiet rilevanti tar-Regolament (KE) Nru 1924/2006
               
               
                  Nutrijent, sustanza, ikel jew kategorija ta’ ikel
               
               
                  Dikjarazzjoni
               
               
                  Referenza tal-opinjoni tal-EFSA
               
            
                  L-Artikolu 13(5) dikjarazzjoni li tirrigwarda s-saħħa bbażata fuq evidenza xjentifika żviluppata reċentement u/jew li tinkludi talba għall-ħarsien ta’ dejta riżervata
               
               
                  Prodott tal-ħalib li fih ħafna fibra u proteina
               
               
                  Dan il-prodott inaqqas is-sensazzjoni ta’ ġuħ.
               
               
                  Q-2008-396